Diari Oficial de la Generalitat Valenciana


Sumari del DOGV 7345, del 25-08-2014 (2014/7659)

RESOLUCIÓ de 26 de juny de 2014, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe primera, del lloc de vicesecretaria de l'Ajuntament de Xirivella.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7345

Data del DOGV
:   25-08-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/7659


Data del document
:   26-06-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 26 de juny de 2014, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe primera, del lloc de vicesecretaria de l'Ajuntament de Xirivella. [2014/7659]  
El lloc de treball de vicesecretaria de l'Ajuntament de Xirivella es troba actualment classificat en classe segona, i està reservada la seua provisió a funcionaris d'Administració local amb habilitació de caràcter nacional pertanyents a la subescala de secretaria, categoria d'entrada.  
  
El Ple de l'Ajuntament, en la sessió celebrada el dia 12 de març de 2014, va acordar modificar el catàleg de llocs de treball i classificar el lloc de vicesecretaria en classe primera.  
En el materix acord plenari, se sol·licita a esta Conselleria de Presidència i Agricultura, Pesca, Alimentació i Aigua la classificació de l'esmentat lloc en classe primera, i està reservada la seua provisió a funcionaris d'Administració local amb habilitació de caràcter nacional, pertanyents a la subescala de secretaria, categoria superior.  
Finalment, s'ha procedit a la publicació definitiva de l'acord per mitjà d'un anunci en el Butlletí Oficial de la Provincia de Valencia, número 113, de 14 de maig de 2014.  
En virtut d'això, i fent ús de les competències atribuïdes per l'article 164,1 de la Llei 8/2010, de 23 de juny, de la Generalitat, de Règim Local de la Comunitat Valenciana; i l'article 6,2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
Classificar el lloc de vicesecretaria de l'Ajuntament de Xirivella en classe primera, i queda reservat a funcionaris d'Administració local amb habilitació de caràcter nacional, pertanyents a la subsescala de secretaria, categoria superior.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic dels Administracions Publiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament recurs de reposició davant el mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què fa referència l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que estimen oportuna.  
  
València, 26 de juny de 2014.- El conseller de Presidència i Agricultura, Pesca, Alimentació i Aigua: José Císcar Bolufer.